I Jerv har Tonny Brochmann vært en markant skikkelse denne sesongen, noe også vi fikk merke i de to kvalifiseringskampene mot sørlendingene.

I dag signerte den 27 år gamle dansken en toårsavtale med Stabæk

- I de to kvalikkampene fikk jeg se hva Stabæk står for og hva slags type fotball laget spiller. Det var positivt for meg. Du finner ikke mange klubber i Norge som ønsker å spille fotball slik som Stabæk. Det passer meg bra, sier nyervervelsen.

Annonse:

For som dansker flest, liker han å holde ballen langs bakken.

- Jeg er en offensiv og kreativ spiller som skal bidra med målpoeng. Og jeg ønsker å være med og styre spillet og skape rom for mine lagkamerater.

Du finner ikke mange klubber i Norge som ønsker å spille fotball slik som Stabæk. — Tonny Brochmann

Sportssjef Inge André Olsen er godt fornøyd med å ha landet signaturen til midtbanespilleren.

- Tonny er en anvendelig spiller som ofte er involvert når det skapes sjanser og mål. Han kjenner Eliteserien og norsk fotball godt, det er en fordel. Vi håper han skal være med å styrke vårt offensive spill, sier Olsen til Stabak.no.